Emañ pep tra e-barzh an titl, dibabet mat ! Ne vez anv nemet eus seks kazimant ha choarzhet e vez kalz (ganin, atav). Ur seurt romant deskadurezh eo, gant ur steuñvenn un tammig uzet met aes ober ganti evit farsal just a-walch : ar veaj en amzer, e meur a amzer (en ur cheñch reizh a-wezhioù)… an dazont en o zouez. An haroz ne glask ket furlukinat, an degouezhioù en em gav enno eo a zo farsus. Kalz a ijin en deus ar skrivagner, hag e oar kontañ mat en ur yezh eeun ha naturel.  An hini zo o klask istorioù lous a vo dipitet : ne vez ket deskrivet an traoù gant forzh munudoù. Gall a reer bezañ feuket gant an aferioù insest, ar seks evel danvez dre ret er skol pe traoù seurt-se, me non ket bet : chom a ra hep soñjoù a-dreñv, en ur mod. Ne gav ket din e vije filozofiezh pe kentelioù da dennañ eus ar sorbienn-se ! Ul levr simpa eo, tremen a reer ur prantad plijus.